CELEX: 62017TN0634
Language: lt
Date: 2017-09-15 00:00:00
Title: Byla T-634/17: 2017 m. rugsėjo 15 d. pareikštas ieškinys byloje Pint/Komisija

13.11.2017   
            
            
               LT
            
            
               Europos Sąjungos oficialusis leidinys
            
            
               C 382/53
            
         2017 m. rugsėjo 15 d. pareikštas ieškinys byloje Pint/Komisija
   
   (Byla T-634/17)
   (2017/C 382/66)
   Proceso kalba: vokiečių
   
      Šalys
   
   
      Ieškovė: Anikó Pint (Göd, Vengrija), atstovaujama advokato D. Lazar
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2017 m. birželio 1 d. Komisijos sprendimą Nr. Ares(2017)2755260,
            
         
               —
            
            
               panaikinti 2017 m. liepos 17 d. Komisijos sprendimą Nr. C(2017)5145 final,
            
         
               —
            
            
               nurodyti Komisijai leisti ieškovei susipažinti su „EU Pilot“ procedūros Nr. 8572/15, CHAP (2015)00353, dokumentais, neatsižvelgiant į tai, ar jie jau egzistuoja, ar turi būti parengti ateityje, ir
            
         
               —
            
            
               priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas: tyrimų apsaugos tikslas nebūtų pažeistas atskleidus dokumentus, dėl kurių kilo ginčas
               „EU Pilot“ procedūros Nr. 8572/15 dalykas yra masiniai teisės į nešališką teismą ir į sąžiningą bylos nagrinėjimą pažeidimai Vengrijos teismuose, taikant teisės aktus dėl vadinamųjų kreditų užsienio valiuta konvertavimo į Vengrijos valiutą. Šie įstatymai pažeidžia valdžių padalijimo principą, nes jais kišamasi į privačius piliečių teisinius santykius. Visų pirma pagal šiuos įstatymus kreditą imantys asmenys priverčiami prisiimti nuostolius dėl valiutos rizikos ir draudžiama ginčyti kredito sutarčių galiojimą teisme.
               Europos Komisijos ir Vengrijos vyriausybės derybos siekiant, kad Vengrijos teisės sistema atitiktų Bendrijos teisę, netinkamos šiam tikslui pasiekti, nes teisinėje valstybėje teismai yra nepriklausomi.
               Dokumentų, dėl kurių kilo ginčas, atskleidimas nepažeistų tyrimų apsaugos tikslo, o skatintų tokią apsaugą, nes tik vieša diskusija gali pakeisti Vengrijos teismų praktiką.
            
         
               2.
            
            
               Antrasis ieškinio pagrindas: yra viršesnis viešasis interesas, kad dokumentai, dėl kurių kilo ginčas, būtų atskleisti
               Yra viešasis interesas, kad dokumentai, dėl kurių kilo ginčas, būtų atskleisti, nes taip būtų suteikta galimybė:
               
                           —
                        
                        
                           pakeisti Vengrijos teismų teisinę kultūrą,
                        
                     
                           —
                        
                        
                           Europos lygiu aptarti Vengrijos vyriausybės supratimą apie pagrindinių teisių aiškinimą,
                        
                     
                           —
                        
                        
                           viešai diskutuoti dėl Komisijos supratimo apie Europos Sąjungos pagrindinių teisių chartijos 47 straipsnio ir EŽTK 6 straipsnio 1 dalies pirmo sakinio išaiškinimą,
                        
                     
                           —
                        
                        
                           apsaugoti vidaus rinką ir
                        
                     
                           —
                        
                        
                           paaiškinti piliečiams Vengrijos narystės Europos Sąjungoje privalumus.